已經食過呢間米線無數次，每次係荃灣諗唔到食乜就會食，前晚收工，媽咪話出街食飯，我又捉左佢黎食啦！每次我地都係叫酸辣小鍋米線加腩肉，走青，小小辣。呢度既腩肉唔同出面，係冇舊肥豬肉係上面，又夠入味，岩晒我。我唔算係好食得辣，但呢度既辣係好香，以前我叫小辣都辣到我飛起，所以小小辣就剛好啦。仲叫左一碟燒豬頸肉(食食下先記得影，分量冇咁少的)，都係我每次必點的。埋單剛好$100，我覺得都算抵食了，我自己覺得好食過連鎖果間米線，呢間一定係我最喜愛的米線，沒有之一！